पाकिस्तान जैसे कम समुद्री ताकत वाले देश भी भारत जैसी ताकतवर सेना का मुकाबला करने के लिए समुद्री सुरंगों और पनडुब्बियों का इस्तेमाल कर रहे हैं। नौसैनिक आवंटन अपर्याप्त बना हुआ है। इसके चलते 12 सुरंग रोधी पोत और 16 पनडुब्बीरोधी पोत, तॉरपीडो और सोनार नहीं खरीदे जा पा रहे हैं। देश में छह नई पनडुब्बियों का निर्माण भी नहीं हो पा रहा है। खरीद के गतिरोध के चलते ही नौसेना ने अरबों की राशि बिना खर्च किए जमा करनी पड़ी। वर्ष 2012-13 में यह राशि 2,543 करोड़ रुपये, 2013-14 में 3,621 करोड़ रुपये, 2015-16 में 5,285 करोड़ रुपये और वर्ष 2016-17 में 4,371 करोड़ रुपये थी।